கேள்வி: கவுரவ் கோகோயி - தொடக்க கால வாழ்க்கை மற்றும் தனிப்பட்ட வாழ்க்கை என்பது என்ன?
பதில்: கவுரவ் கோகோய் 1982 செப்டம்பர் 4 அன்று தில்லி பிறந்தார். இவரின் தந்தை தருண் கோகய் 2001 முதல் 2016 வரை அசாமின் முதலமைச்சராகப் பணியாற்றினார். கோகோய் தில்லியின் செயின்ட் கொலம்பாஸ் பள்ளியில் படித்தார். பின்னர் இவர் 2004 ஆம் ஆண்டில் தில்லி உள்ள குரு கோவிந்த் சிங் இந்திரபிரஸ்தா பல்கலைக்கழகத்தில் மின்னணுவியல் மற்றும் தகவல் தொழில்நுட்பத்தில் பொறியியல் பட்டம் பெற்றார், பின்னர் ஏர்டெல் நிறுவனத்தின் சந்தைப்படுத்துதல் குழுவில் சேர்ந்தார். பின்னர், கோகாய் பொது நிர்வாகத்தைப் படிக்க அமெரிக்கா சென்றார். நியூயார்க் பல்கலைக்கழகத்தில் பொது நிர்வாகத்தில் முதுகலைப் பட்டம் பெற்றுள்ளார். நடனம் நடன அமைப்பிலும் ஆர்வத்தோடு ஈடுபடுகிறார். 2013 ஆம் ஆண்டில், கோகோய் இங்கிலாந்தில் பிறந்த எலிசபெத் கோல்போர்னை மணந்தார். 2014-ஆம் ஆண்டில், இவர் காங்கிரஸ் கட்சியில் சேர்ந்தார். களியாபோர் மக்களவைத் தொகுதியிலிருந்து இந்திய நாடாளுமன்றத்திற்குத் தேர்ந்தெடுக்கப்பட்டு மக்களவை உறுப்பினராகப் பணியாற்றினார். கோகாய் எலிசபெத் தம்பதியினருக்கு ஒரு மகன், ஒரு மகள் என இரண்டு குழந்தைகள் உள்ளனர். கோகோயுடன் தொடர்புடைய பிற பிரபலங்கள் கவிஞர் கணேஷ் கோகோய் (தாத்தா) திரைப்படத் தயாரிப்பாளர் பரன் பார்பரூவா (தாத்தா, திரைப்பட இயக்குனர் பிரேரானா பார்பரூயா) மற்றும் அரசியல்வாதி திப் கோகோய் (மாமா) ஆவர்.
கேள்வி: கவுரவ் கோகோயி - அரசியல் வாழ்க்கை குறித்து விரிவாக சொல்லுங்கள்.
பதில்: இவர் திரும்பி வந்ததும், அரசியலில் நுழைந்தார், கட்சி என்ன செய்ய வேண்டும் என்று விரும்புகிறதோ அதைச் செய்வதாகக் கூறினார். மார்ச் 2014 இல், காங்கிரஸ் கட்சி தனது வேட்பாளராக களியாபோர் (மக்களவைத் தொகுதி) தொகுதியில் இருந்து கோகோயை அறிவித்தது. இந்த அறிவிப்புக்குப் பிறகு, கோகோய் 19 மார்ச் 2014 அன்று தனது வேட்பு மனுவைத் தாக்கல் செய்தார். இவர் தனது முதல் தேர்தலில் வாக்கெடுப்பின் போது மொத்தம் 4,43,315 வாக்குகள் பெற்று தனது நெருங்கிய போட்டியாளரான பாரதிய ஜனதா கட்சியின் மிருணாள் குமார் சைக்கியாவை 93,000 வாக்குகள் வித்தியாசத்தில் தோற்கடித்தார். ஆகத்து 8,2023 அன்று, இந்தியப் பிரதமர் நரேந்திர மோதி தலைமையிலான பாரதிய ஜனதா கட்சி அரசாங்கத்திற்கு எதிரான நம்பிக்கையில்லாத் தீர்மானத்திற்கு கோகோய் தலைமை தாங்கினார். மோடி அரசிடம் மூன்று கேள்விகளைக் கேட்டார். அக்கேள்விகள் பின்வருமாறு, பிரதமர் மோடி ஏன் இதுவரை மணிப்பூருக்கு செல்லவில்லை? மணிப்பூர் பற்றி பேச கிட்டத்தட்ட 80 நாட்கள் எடுத்துக் கொண்டது ஏன்? அதிலும் பேசியபோது அது வெறும் 30 வினாடிகள் மட்டுமே பேசியதேன்? மணிப்பூர் முதலமைச்சர் ஏன் இதுவரை பதவி நீக்கம் செய்யப்படவில்லை? மணிப்பூர் பிரச்சினையில் பிரதமர் நரேந்திர மோதி அமைதியாக இருக்க விரும்புவதால், இந்தியத் தேசிய வளர்ச்சியை உள்ளடக்கிய கூட்டணி கீழ் உள்ள எதிர்க்கட்சிகள் அரசாங்கத்திற்கு எதிராக நம்பிக்கையில்லாத் தீர்மானத்தைக் கொண்டு வர வேண்டியிருந்தது என்று கோகோய் குறிப்பிட்டார். இந்தியத் தேசிய வளர்ச்சியை உள்ளடக்கிய கூட்டணி மணிப்பூர் வன்முறைகள், 2023 குறித்து பிரதமர் நாடாளுமன்றத்தில் உரையாற்ற வேண்டும் என்று விரும்பியது. நாடாளுமன்றத்தில் உறுப்பினர்களிடமிருந்து போதுமான ஆதரவைப் பெறாததால் இந்த நம்பிக்கையில்லாத் தீர்மானம் வெற்றிபெறவில்லை. 2025 ஆம் ஆண்டில், பஹல்காம் பயங்கரவாத தாக்குதலுக்குப் பிறகு பாகிஸ்தான்-இந்தியா மோதலின் போது, மக்களவை உறுப்பினரான கவுரவ் கோகாயின் மனைவிக்கு பாகிஸ்தானின் உளவு நிறுவனமான சேவைகளிடை உளவுத்துறை தொடர்பு இருப்பதாக குற்றச்சாட்டுகள் கூறப்பட்டன, இது கவுரவ் கோகோயால் மறுக்கப்பட்டது. அடுத்த ஆண்டு நடைபெறும் மாநிலத் தேர்தலில் தோல்வியடைவார் என்று அசாம் முதல்வர் ஹிமாந்தா பிஸ்வாஸ் சர்மா அஞ்சுவதாகக் கூறி கவனத்தைத் திசைதிருப்ப முயற்சிக்கிறார் என்று கௌரவ் கோகோய் குற்றம் சாட்டினார். 2025 மே 26 அன்று இவர் அசாம் காங்கிரஸ் தலைவராக ஆனார். 2026 அசாம் சட்டமன்றத் தேர்தலுக்கு முன்பு கட்சி அவருக்கு இந்தப் பொறுப்பை வழங்கியது.
கேள்வி: கவுரவ் கோகோயி - விமர்சனம் குறித்து விரிவாக சொல்லுங்கள்.
பதில்: பாகிஸ்தான் திட்டக் குழுவின் முன்னாள் ஆலோசகர் தௌகீர் ஷேக்கின் கீழ் இஸ்லாமாபாத்தில் பணிபுரிந்தபோது, கோகோயின் மனைவி எலிசபெத் கோல்பர்னுக்கு ஐஎஸ்ஐ உடன் தொடர்பு இருந்ததாக பாரதிய ஜனதா கட்சி குற்றம் சாட்டியது.[https://m.economictimes.com/news/politics-and-nation/congress-mp-gaurav-gogois-alleged-pakistan-links-assam-govt-to-transfer-probe-to-mha/articleshow/128055096.cms Congress MP Gaurav Gogoi's alleged Pakistan links: Assam Govt to transfer probe to MHA - The Economic Times] [https://www.hindustantimes.com/india-news/gaurav-gogoi-isi-agent-but-less-involved-than-his-wife-alleges-himanta-101763050171134.html Gaurav Gogoi ISI agent, but less involved than his wife, alleges Himanta | India News][https://www.thehindu.com/news/national/assam/gaurav-gogois-pakistan-links-being-probed-for-sake-of-national-security-himanta/article70603942.ece Gaurav Gogoi's 'Pakistan links' being probed for sake of national security: Himanta - The Hindu]